**ΔΕΛΤΙΟ ΤΥΠΟΥ**

Καλαμάτα 3-12-2020

**«ΠΡΟΓΡΑΜΜΑΤΑ ΜΕΛΙΣΣΟΚΟΜΙΑΣ ΕΤΟΥΣ 2021»**

Η Δ.Α.Ο.Κ. Π.Ε. Μεσσηνίας υπενθυμίζει τους μελισσοκόμους ότι ξεκίνησε η διαδικασία υποβολής των **Δηλώσεων Διαχείμασης**.

Η δήλωση διαχείμασης γίνεται στις κατά τόπους Διευθύνσεις Αγροτικής Οικονομίας και Κτηνιατρικής το αργότερο μέχρι την **31-12-2020**. Δεν είναι απαραίτητη η δήλωση διαχείμασης στην περίπτωση που ο μελισσοκόμος έχει θεωρήσει  το  μελισσοκομικό του βιβλιάριο μεταξύ 1ης Σεπτεμβρίου και 31ης Δεκεμβρίου 2020. Στην περίπτωση αυτή το θεωρημένο μελισσοκομικό βιβλιάριο επέχει θέση δήλωσης κυψελών διαχείμασης.

Επίσης μέχρι τις **10 Φεβρουαρίου 2021** οι μελισσοκόμοι έχουν δικαίωμα να κάνουν αίτηση για συμμετοχή στη δράση 3.1 «**Εξοπλισμός για τη διευκόλυνση των μετακινήσεων**» (Αντικατάστασης κυψελών).

Για τη δράση 3.2 «**Οικονομικής στήριξης της νομαδικής  μελισσοκομίας**» για το μελισσοκομικό πρόγραμμα έτους 2021η περίοδος υποβολής της αίτησης –δήλωσης είναι από **1η Ιανουαρίου 2021 έως και 10η Φεβρουαρίου 2021**.

**Δικαιούχοι της δράσης 3.1 «Εξοπλισμός για την διευκόλυνση των μετακινήσεων»** (Αντικατάσταση Κυψελών**) είναι όσοι:**

* Έχουν υποβάλει δήλωση κυψελών διαχείμασης έως 31-12-2020 ή έχουν θεωρήσει το μελισσοκομικό τους βιβλιάριο κατά το διάστημα από 1η Σεπτεμβρίου μέχρι 31η Δεκεμβρίου 2020.
* Κατέχουν  τουλάχιστον 20 μελίσσια.
* Έχουν θεωρημένο (σε ισχύ) μελισσοκομικό βιβλιάριο.

**Δικαιούχοι της δράσης 3.2 «Οικονομική στήριξη της νομαδικής  μελισσοκομίας» είναι:**

Α) Οι επαγγελματίες οι οποίοι:

1. Έχουν υποβάλει δήλωση διαχείμασης έως 31-12-2020   ή  έχουν θεωρήσει το μελισσοκομικό τους βιβλιάριο κατά το διάστημα από 1η Σεπτεμβρίου  μέχρι 31η Δεκεμβρίου 2020.
2. Διαθέτουν βεβαίωση εγγραφής στο Μητρώο Αγροτών και Αγροτικών Εκμεταλλεύσεων ως επαγγελματίες αγρότες.

3. Κατέχουν τουλάχιστον 110 δηλωμένες κυψέλες διαχείμασης.

4. Έχουν ελάχιστη ακαθάριστη αξία συνολικής ετήσιας οικογενειακής γεωργικής παραγωγής 5.000 €.

5. Έχουν θεωρημένο (σε ισχύ) μελισσοκομικό βιβλιάριο

 Β) Οι Συνταξιούχοι του ΟΓΑ οι οποίοι:

1.Κατέχουν τουλάχιστον 110 δηλωμένες κυψέλες διαχείμασης,

2.Έχουν ελάχιστη ακαθάριστη αξία συνολικής ετήσιας οικογενειακής γεωργικής παραγωγής 5.000 €. ,

3.Έχουν θεωρημένο μελισσοκομικό βιβλιάριο καθώς και  βιβλιάριο ΟΓΑ σε ισχύ.

Οι μελισσοκόμοι που επιθυμούν να ενταχθούν στις παραπάνω δράσεις πρέπει να υποβάλλουν αίτηση-δήλωση στο Κέντρο Μελισσοκομίας Πελοποννήσου με έδρα την Καλαμάτα (Ιατροπούλου 10 Τ.Κ. 24100 Καλαμάτα τηλ. 27211 -81061) ή την Τρίπολη (Βασ. Δεκάζου 5 Τρίπολη Τ.Κ. 22100 τηλ. 2710 -243352).

Πληροφορίες στο γραφείο 213 και 214 της Δ.Α.Ο.Κ. Π. Ε. Μεσσηνίας, στα τηλ. 2721361213 – 214 κ. Μανωλόπουλο Δημήτριο και κ. Πράττη Γεώργιο και στο Κέντρο Μελισσοκομίας Πελοποννήσου .

**Από τη Δ/νση Αγροτικής Οικονομίας & Κτηνιατρικής της Π.Ε. Μεσσηνίας**